ועדת העבודה, הרווחה והבריאות, כנסת 23, פרוטוקול מספר 20, 2020-06-29 15:09

חיים כץ: צהרים טובים.

חיים כץ: עדיין יום שני בשבוע, 29 ביוני 2020, ז' בתמוז התשע"ף ואני שמח לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק מענק הסתגלות מיוחד לבני 67 ומעלה (הוראת שעה – נגיף הקורונה החדש), התש"ף-2020, רביזיה.

חיים כץ: מי בעד הרביזיה?

יעל סלנט: הרביזיה היא רק לעניין סעיף 10.

חיים כץ: הרביזיה היא לכל העניין.

חיים כץ: אנחנו נדון רק בסעיף 10 והרביזיה היא לכל העניין, לכל הצעת החוק.

חיים כץ: מי בעד?

חיים כץ: בעד – פה אחד

חיים כץ: כל חברי הוועדה שנמצאים ויש להם זכות הצבעה, אישרו ולכן הרביזיה התקבלה פה אחד.

חיים כץ: גברתי היועצת המשפטית.

יעל סלנט: אני רוצה להסביר.

יעל סלנט: בדיון הקודם אמרנו שכל התשלומים החדשים בעד חודשים יוני, יולי ואוגוסט, אנחנו לא נראה אותם כהכנסה לעניין פרק י"א לחוק הביטוח הלאומי ולעניין חוק הבטחת הכנסה.

יעל סלנט: אנחנו שכחנו צ'ופצ'יק קטן שזה המענק החלקי על חודש מאי, שגם הוא בעצם חדש מכוח החוק הזה ולא היה.

יעל סלנט: לכן אנחנו רוצים לומר שגם בו לא יראו כהכנסה.

יעל סלנט: אמרנו שלגבי מה שישתלם מכוח התקש"ח (תקנות שעת חירום) על חודשים מרץ, אפריל ומאי – אני מדברת על המענקים המלאים ששולמו מכוח התקש"ח, ואנחנו גם עכשיו נשים אותם כאן בחוק, יחול הדין שהיה בתקש"ח, כלומר, יראו בזה כהכנסה.

יעל סלנט: אני אקרא כדי שיהיה ברור.

יעל סלנט: סעיף 12 -

יעל סלנט: על אף האמור בסעיף קטן (א) לעניין חוק זה וכל דין אחר, יראו במענק הסתגלות מיוחד המשתלם לפי סעיפים 3, 4 או 5(א) ו-(ב) – שזה מאפריל ומאי, המענק המלא – כהכנסה לפי סעיף 9 לחוק הבטחת הכנסה ואולם מבוטח שהשתלמה לו גמלת הבטחת הכנסה ערב הפסקת העסקתו ובשל תשלום מענק הסתגלות מיוחד, חדלה להשתלם לו גמלת הבטחת הכנסה בעד החודש שבעדו שולם המענק, יוסיף להיות זכאי להטבות הניתנות לפי כל דין וכן להטבות שנותן גוף ציבורי לפי הסכם או נוהג למי שמשתלמת לו גמלת הבטחת הכנסה.

יעל סלנט: לעניין זה – גוף ציבורי וגמלת הבטחת הכנסה כהגדרתן בסעיף 250(א) לחוק הביטוח הלאומי.

חיים כץ: תודה רבה.

חיים כץ: יש מישהו ב-זום שרוצה לומר משהו?

חיים כץ: אין.

חיים כץ: אם אף אחד לא רוצה לומר כלום, אנחנו נעבור להצבעה על הסעיף ועל כל החוק כולו.

חיים כץ: מי בעד?

חיים כץ: בעד – פה אחד

חיים כץ: אושר פה אחד של כל הנוכחים בישיבה.

חיים כץ: תודה רבה.

חיים כץ: הישיבה נעולה.